rejauldu/bengali-wikipedia huggingface dataset:
আবু নূর মোহাম্মদ এহতেশামুর রহমান (১২ অক্টোবর ১৯২৭ – ১৭ ফেব্রুয়ারি ২০০২), যিনি এহতেশাম হায়দার চৌধুরী নামে অধিক পরিচিত একজন পাকিস্তানি এবং বাংলাদেশি চলচ্চিত্র পরিচালক। চলচ্চিত্র পরিবেশক হিসেবে কর্মজীবন শুরুর পর বাংলাদেশ চলচ্চিত্র উন্নয়ন সংস্থা প্রতিষ্ঠিত হলে তিনি ১৯৫৯ সালে "এ দেশ তোমার আমার" চলচ্চিত্র নির্মাণ করেন। পরবর্তী কালে তিনি রাজধানীর বুকে (১৯৬০), চকোরী (১৯৬৭), চন্দা (১৯৬২), নতুন সুর (১৯৬২), সাগর (১৯৬৫) প্রভৃতি চলচ্চিত্র নির্মাণ করেন। তিনি ২০০২ সালে মৃত্যুবরণ করেন।   জন্ম ও প্রারম্ভিক জীবন  এহতেশাম ১৯২৭ সালের ১২ই অক্টোবর ঢাকার বংশালে জন্মগ্রহণ করেন। বাবা মোহাম্মদ ইউসুফ ছিলেন ইসলামিয়া কলেজের অধ্যাপক এবং মা মোছাম্মত কানিজ ফাতেমা ছিলেন একজন গৃহিণী। তার পিতামহ ছিলেন হাকিম হাবিবুর রহমান। তার ছোট ভাই চলচ্চিত্র পরিচালক ও প্রযোজক মুস্তাফিজ এবং শাবানা তার ভাতিজি।  এহতেশাম সেন্ট গ্রেগরি স্কুল ও পরে আরমানিটোলা স্কুলে লেখাপড়া করেন। তারপরে ভারতে সিনিয়র ক্যামব্রিজ পাস করেন। প্রথম চাকরিজীবনে তিনি জিআইপি রেলওয়েতে ট্রাফিক কন্ট্রোলার হিসেবে যোগ দেন। পরবর্তীতে কিং কমিশনে অফার পেয়ে ব্রিটিশ ভারতের সেনাবহরে ক্যাপ্টেন হিসেবে যোগ দেন।   পেশাজীবন  থাম্ব|এহতেশাম পরিচালিত শবনম ও রহমান অভিনীত চলচ্চিত্র চান্দা (১৯৬২)। এহতেশাম ১৯৫০ সালে প্রথমে চলচ্চিত্র পরিবেশক হিসেবে কর্মজীবন শুরু করেন। তিনি অনেক জনপ্রিয় অভিনেতা-অভিনেত্রীকে আবিষ্কার করেন।  ১৯৫৯ সালের ২৫শে তার প্রথম চলচ্চিত্র "এ দেশ তোমার আমার" মুক্তি পায়, যাতে তার দুই সহকারী পরিচালক ছিলেন জহির রায়হান এবং কামাল আহমেদ। এই ছবিতে প্রথম অভিনয় করেন সুভাষ দত্ত "Subhash Dutta Passes Away", দ্য নিউ নেশন (ঢাকা), ১ নভেম্বর ২০১২  । এবং শবনম।"Shabnam to Get Lifetime Achievement Award", দ্য নিউ নেশন (ঢাকা), ২ ফেব্রুয়ারি ২০১৫  . ১৯৬০ সালে তিনি নির্মাণ করেন রাজধানীর বুকে। চলচ্চিত্রের ‘তোমারে লেগেছে এত যে ভালো’ গানটি জনপ্রিয় হয়।  তিনি উর্দুতে ব্যবসাসফল চলচ্চিত্র নির্মাণ করেন এবং স্বাধীনতার পরে বাংলায় চলচ্চিত্র নির্মাণ করেন। তিনি সফল অভিনেতা নাদিম বেগকে আবিষ্কার করেন এবং পরে তার মেয়ের সঙ্গে বিয়ে দেন। উর্দুতে তিনি পূর্ব পাকিস্তানের শিল্পীদের নিয়ে চান্দা (১৯৬২) ও চকোরী (১৯৬৭) নির্মাণ করেন। চকোরী ছবিতে নাদীম-এর অভিষেক হয় এবং শাবানার তা প্রথম উর্দু ছবি ছিল।"Missing Ehtesham" ,  ইনডিপেন্ডেন্ট (ঢাকা), ১৯ ফেব্রুয়ারি ২০০২ ।"Film,TV actor Nadeem turns 72" , GeoTV, ১৯ জুলাই ২০১৩। তৎকালীন পূর্ব ও পশ্চিম পাকিস্তান দুই জায়গাতেই জনপ্রিয়তা পায় চলচ্চিত্র দুটি। সে সময় পাকিস্তানের ডন পত্রিকায় একজন চিত্রসমালোচনায় লিখেছিলেন, "সিনেমা বানানো শিখতে হলে সিনেমার তীর্থস্থান ঢাকায় যাও"।   চলচ্চিত্র তালিকা  তার প্রযোজিত জনপ্রিয় চলচ্চিত্র রাজধানীর বুকে (১৯৬০), চকোরী (১৯৬৭), চান্দা (১৯৬২), নতুন সুর (১৯৬২), সাগর (১৯৬৫), বাংলাদেশের ২য় রঙ্গিন চলচ্চিত্র, চাঁদ আর চাঁদনি (১৯৬৮), দাগ, পীচ ঢালা পথ (১৯৭০), শক্তি ইত্যাদি।   তথ্যসূত্র    বহিঃসংযোগ       বিষয়শ্রেণী:১৯২৭-এ জন্ম বিষয়শ্রেণী:২০০২-এ মৃত্যু বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:পাকিস্তানি চলচ্চিত্র পরিচালক বিষয়শ্রেণী:ঢাকার ব্যক্তি বিষয়শ্রেণী:নিগার পুরস্কার বিজয়ী
কুর্দি উইকিপিডিয়া  (, ) বলতে দুটি উইকিপিডিয়া সংস্করণকে বোঝায় যা কুর্দি ভাষার দুটি ভিন্ন রূপ কুরমানজি ও সোরানিতে রচিত।  মূলত ২০০৪ সালের জানুয়ারিতে কুর্দি উইকিপিডিয়া চালু হয়।  সালের  অনুযায়ী, কুরমানজি উইকিপিডিয়ায় টি নিবন্ধ এবং সোরানি উইকিপিডিয়ায় টি নিবন্ধ রয়েছে।  এছাড়াও জাজাকি ও দক্ষিণ কুর্দিদের জন্য আরো দুটি উইকিপিডিয়া সংস্করণ রয়েছে, যার মধ্যে শেষটি এখনো পরীক্ষামূলক পর্যায়ে রয়েছে।   ইতিহাস  ২০০৪ সালের ৭ জানুয়ারিতে প্রতিষ্ঠিত কুর্দি উইকিপিডিয়াকে একই সাথে কুরমানজি এবং সোরানিতে নিবন্ধ লিখার উপযোগী করে নকশা করা হয়। তবে কুর্দি উইকিপিডিয়া প্রযুক্তিগত এবং ভাষাগত সমস্যার কারণে ২০০৯ সালের ১২ আগস্টে  দুটি সংস্করণে বিভক্ত হয়ে পড়ে। পুরাতন সংস্করণটি (ku.)  কুরমানজি কুর্দি উইকিপিডিয়া হিসেবে থেকে যায়। অন্যদিকে সোরানি কুর্দি উইকিপিডিয়ার জন্য একটি নতুন সংস্করণ (ckb.) তৈরি করা হয়।   চিত্রশালা    আরও দেখুন   কুরমানজি কুর্দি উইকিপিডিয়া  সোরানি কুর্দি উইকিপিডিয়া  জাজাকি উইকিপিডিয়া   তথ্যসূত্র    বহিঃসংযোগ   কুর্দি (কুরমানজি)  কুরমানজি কুর্দি উইকিপিডিয়া  কুরমানজি কুর্দি উইকিপিডিয়া মোবাইল সংস্করণ  কুর্দি (সোরানি)  সোরানি কুর্দি উইকিপিডিয়া  সোরানি কুর্দি উইকিপিডিয়া মোবাইল সংস্করণ  উইকিমিডিয়া  কুর্দি উইকিমিডিয়ান ব্যবহারকারী গ্রুপ  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৪-এ প্রতিষ্ঠিত ইন্টারনেট সম্পত্তি
আব্দুল বারি ফিরিঙ্গি মহল্লী (১৮৭৮-১৯২৬) ছিলেন লখনউয়ের ফিরাঙ্গি মহলের একজন ভারতীয় মুসলিম বিদ্বান এবং লেখক।   ইতিহাস  তাঁর পরিবার ১৬৯২ সালের দিকে সিহালি, বারবানকি থেকে ফিরাঙ্গি মহলে চলে আসেন। ১৯১৫ সালে তিনি লখনউতে বাস করছিলেন।   রাজনীতি  প্রথম বিশ্বযুদ্ধের সময় তিনি তুরস্কের সুলতানকে ব্রিটেনকে সমর্থন দিতে অথবা যুদ্ধ থেকে দূরে থাকতে বলেছিলেন।  ১৯১৯ সালের ২৬শে জানুয়ারি তিনি লখনউতে মুসলমানদের বিরুদ্ধে ব্রিটিশ মনোভাবের বিরুদ্ধে একটি প্রতিবাদ সভার সভাপতিত্ব করেন।  তিনি খিলাফত আন্দোলনে অত্যন্ত সক্রিয় ছিলেন।  তিনি হিন্দু-মুসলিম ঐক্য প্রচার করেছিলেন, বিশেষত খেলাফত আন্দোলনের সময় মহাত্মা গান্ধীর সহযোগী ছিলেন। অন্যান্য অনুষ্ঠানে তিনি হিন্দুদের প্রতি সম্মান জানাতে গরু কোরবানি না করার জন্য মুসলমানদের প্রতি আহ্বান জানান।   প্রতিষ্ঠান   পাশ্চাত্য শিক্ষার বিরোধিতা করে তিনি লখনউতে মাদ্রাসা-ই-নিজামিয়া প্রতিষ্ঠা করেছিলেন।  তিনি ব্রিটিশদের দ্বারা মুসলমানদের পবিত্র স্থানগুলির অপব্যবহার রোধ করতে আঞ্জুমান-ই-খুদ্দম-ই-কাবা (১৯১৪) স্থাপন করেছিলেন।  তিনি দারুল মুসান্নেফিন শিবলি একাডেমির প্রতিষ্ঠাতা সদস্য ছিলেন (১৯১৫–-১৯১৬)।  তিনি ভারতের আগ্রা ও অওধের যুক্ত প্রদেশের জামিয়া মিলিয়া ইসলামিয়ার প্রতিষ্ঠাতা সদস্য ছিলেন (১৯২০)।   বই  তিনি প্রায় ১১১ টি বই রচনা করেছেন।   আরও দেখুন   ভারতে ইসলাম  দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:১৮৭৮-এ জন্ম বিষয়শ্রেণী:১৯২৬-এ মৃত্যু বিষয়শ্রেণী:ভারতীয় মুসলিম বিষয়শ্রেণী:মুসলিম লেখক বিষয়শ্রেণী:দেওবন্দি ব্যক্তি বিষয়শ্রেণী:জমিয়ত উলামায়ে হিন্দের ব্যক্তি বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:হানাফী ব্যক্তি বিষয়শ্রেণী:মাতুরিদি ব্যক্তি বিষয়শ্রেণী:উত্তরপ্রদেশের ভারতীয় স্বাধীনতা কর্মী
দ্য ক্যানসাস সিটি স্টার () হল মিজুরির ক্যানসাস সিটি ভিত্তিক একটি সংবাদপত্র। ১৮৮০ সাল থেকে প্রকাশিত পত্রিকাটি আটটি পুলিৎজার পুরস্কার অর্জন করেছে। দ্য স্টার রাষ্ট্রপতি হ্যারি এস. ট্রুম্যানের কর্মজীবনে এবং তরুণ আর্নেস্ট হেমিংওয়ের লেখনীশৈলীতে প্রভাব রাখার জন্য পরিচিত।  ইতিহাস শুরুতে এই পত্রিকাটির নাম ছিল দ্য ক্যানসাস সিটি ইভনিং স্টার। এটি ১৮৮০ সালের ১৮ই সেপ্টেম্বর প্রতিষ্ঠিত হয়। উইলিয়াম রকহিল নেলসন ও স্যামুয়েল ই. মর্স এটি প্রতিষ্ঠা করেন। তার দুজন সংবাদপত্রটি বিক্রি করে মিজুরি চলে আসেন। তখন সংবাদপত্রটির নাম হয় ফোর্ট ওয়েন নিউজ সেন্টিনেল।  মর্স দেড় বছরের মধ্যে তার স্বাস্থ্য ভেঙ্গে পড়ায় সংবাদপত্র ব্যবসা ত্যাগ করেন। সে সময়ে তিনটি দৈনিক তাদের প্রতিযোগী ছিল, সেগুলো হল ইভনিং মেইল, দ্য ক্যানসাস সিটি টাইমস, ও ক্যানসাস সিটি জার্নাল।  মার্কিন কথাসাহিত্যিক আর্নেস্ট হেমিংওয়ে ১৯১৭ সালের অক্টোবর থেকে ১৯১৮ সালের এপ্রিল পর্যন্ত স্টারের প্রতিবেদক ছিলেন। স্টারের লেখনীর নির্দেশনাকে তিনি সারাজীবন আঁকড়ে ধরে রাখেন, যা ছিল: "ছোট বাক্যের ব্যবহার। ছোট প্রথম অনুচ্ছেদের ব্যবহার। তেজস্বী ইংরেজি শব্দের ব্যবহার। নেতিবাচকতা বর্জন করে ইতিবাচকতার ব্যবহার।"  পুলিৎজার পুরস্কার সংবাদপত্রটি আটটি পুলিৎজার পুরস্কার অর্জন করেছে:  ১৯৩১ – টেক্সাসের আমারিল্লো হত্যাকাণ্ড বিষয়ক নিবন্ধের জন্য এ.বি. ম্যাকডোনাল্ড  ১৯৩৩ – সম্পাদকীয় রচনা  ১৯৪৪ – সম্পাদকীয় রচনার জন্য হেনরি হাসকেল  ১৯৫২ – ১৯৫১ সালের মহাপ্লাবনের প্রচারের জন্য  ১৯৫৪ – আলভিন স্কট ম্যাকয়ের স্থানীয় প্রতিবেদন প্রচারে জন্য  ১৯৮২ – হায়াট রিজেন্সি ওয়াকওয়ে ধ্বসের স্থানীয় সংবাদ প্রচারের জন্য (ক্যানসাস সিটি টাইমস-এর সাথে যৌথভাবে  ১৯৮২ – রিক অ্যাটকিনসন (ক্যানসাস সিটি টাইমস-এর) ১৯৬৮ সালের ওয়েস্ট পয়েন্ট ক্লাসের ধারাবাহিক জাতীয় প্রতিবেদনের জন্য  ১৯৯২ – জেফ টেলর ও মাইক ম্যাকগ্রর মার্কিন যুক্তরাষ্ট্রের কৃষি অধিদপ্তরের পরীক্ষণ নিয়ে জাতীয় প্রতিবেদনের জন্য  ফাইনালিস্ট সংবাদপত্রটি দুইবার পুলিৎজার পুরস্কারের ফাইনালিস্ট হয়েছিল:  ১৯৯৬ – ক্রিস লেস্টার ও জেফ্রি স্পাইভাকের উপশহরের উন্নয়নের প্রভাব নিয়ে বিশ্লেষণমূলক সাংবাদিকতায় ফাইনালিস্ট  ২০১৮ – "হোয়াই, সো সিক্রেট, ক্যানসাস?" ধারাবাহিকের জন্য জনকল্যাণ বিভাগে ফাইনালিস্ট।  তথ্যসূত্র  বহিঃসংযোগ  The Kansas City Star official site  Official mobile site  Kansas City Star Quilts    বিষয়শ্রেণী:১৮৮০-এ প্রতিষ্ঠিত প্রকাশনা বিষয়শ্রেণী:১৮৮০-এ মিজুরিতে প্রতিষ্ঠিত বিষয়শ্রেণী:ক্যানসাসে প্রকাশিত সংবাদপত্র বিষয়শ্রেণী:মিজুরিতে প্রকাশিত সংবাদপত্র বিষয়শ্রেণী:পুলিৎজার পুরস্কার বিজয়ী সংবাদপত্র বিষয়শ্রেণী:জাতীয় প্রতিবেদনে পুলিৎজার পুরস্কার বিজয়ী বিষয়শ্রেণী:ওয়াল্ট ডিজনি কোম্পানির প্রাক্তন সহযোগী বিষয়শ্রেণী:কানসাসের সংবাদপত্র বিষয়শ্রেণী:মিসৌরির সংবাদপত্র বিষয়শ্রেণী:১৮৮০-এ প্রতিষ্ঠিত সংবাদপত্র
লানা ললেস (জন্ম: ১৯৫৩) হলেন একজন পেশাদার গল্ফ খেলোয়াড়।  ললেস একজন ট্রান্সজেন্ডার নারী। তিনি পেশাদারভাবে গল্ফ খেলার আগে ২০০৫ সালে লিঙ্গ রূপান্তরের অস্ত্রোপচার করেন। তিনি একজন পেশাদার খেতাবধারী গল্ফ খেলোয়াড় হয়ে ওঠেন এবং নারীদের দীর্ঘ-যাত্রা শিরোপায় একজন নারী হিসেবে প্রতিযোগিতা করার অধিকারের জন্য ২০১০ সালে লেডিজ প্রফেশনাল গল্ফ অ্যাসোসিয়েশনের বিরুদ্ধে মামলা দায়েরের মাধ্যমে স্বীকৃতি পান।   কর্মজীবন  নারীতে রূপান্তরিত হওয়ার আগে এবং তার নাম পরিবর্তন করে লানা ললেস রাখার আগে তিনি দক্ষিণ ক্যালিফোর্নিয়ার রিয়ালটো শহরের একজন সন্ত্রাসী দলের পুলিশ ছিলেন। রূপান্তরের আগে তিনি একটি বেসরকারি গল্ফ ক্লাবে ২১ বছর ধরে গল্ফ খেলেন। ২০০৬ সালে তার লিঙ্গ রুপান্তরের পর তিনি পেশাদারভাবে প্রতিযোগিতা করার সিদ্ধান্ত নেন। ২০০৭ সালে ললেস তার প্রথম বিশ্ব শিরোপায় অংশগ্রহণ করেন এবং ২০০৮ সালে তিনি দীর্ঘ-যাত্রা গল্ফে শিরোপা জিতেন।[4]  ২০১০ সালে ললেস বিশ্ব শিরোপায় একজন নারী হিসেবে প্রতিযোগিতা করার অধিকারের জন্য লেডিজ প্রফেশনাল গল্ফ অ্যাসোসিয়েশনের বিরুদ্ধে মামলা দায়ের করেন। এই সংস্থায় প্রতিযোগিতা করার জন্য ক্রীড়াবিদদের "জন্মের সময় নারী" হতে হবে বলে একটি শর্ত ছিল। একজন ট্রান্সজেন্ডার খেলোয়াড় হিসেবে এর অর্থ হলো, তিনি প্রতিযোগিতার জন্য অযোগ্য। ললেস যুক্তি দেন যে, এই প্রয়োজনীয়তা ক্যালিফোর্নিয়ার নাগরিক অধিকার আইন লঙ্ঘন করে এবং ট্রান্সসেক্সুয়াল প্রতিযোগীদের তাদের চিহ্নিত লিঙ্গ হিসাবে প্রতিযোগিতা করার অনুমতি দেওয়া উচিত। তিনি কেবল এলপিজিএর বিরুদ্ধেই মামলা করেননি, বরং লং ড্রাইভারস অব আমেরিকা, তাদের দুই পৃষ্ঠপোষক এবং এলপিজিএর পৃষ্ঠপোষকদের বিরুদ্ধেও মামলা করেন। শেষ পর্যন্ত ললেস মামলায় জয়ী হন এবং ফলস্বরূপ এলপিজিএ প্রতিযোগিতার জন্য নারী হিসেবে জন্মগ্রহণ করার প্রয়োজনীয়তা পর্যালোচনা করে এবং এটি বাতিল করে।   ব্যক্তিগত জীবন  যদিও ললেস পুরুষ-নারী ট্রান্সজেন্ডার হওয়ার বিষয়ে খোলামেলা, তবুও তিনি তার পূর্বের নাম নিয়ে আলোচনা না করার সিদ্ধান্ত নেন। তিনি ব্যাখ্যা করেন যে, তিনি সবসময়ই ভেতরে ভেতরে লানা ললেস। লিঙ্গ রূপান্তরের আগে ললেস বিবাহিত ছিলেন কিন্তু তার জৈবিক সন্তান ছিল না।   তথ্যসূত্র   বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন নারী ক্রীড়াবিদ বিষয়শ্রেণী:মার্কিন রূপান্তরকামী ক্রীড়াবিদ
thumb|১০৮ কক্ষবিশিষ্ট মাটির প্রসাদ। নওগাঁর মাটির প্রাসাদ নওগাঁ জেলার মহাদেবপুর উপজেলায় অবস্থিত মাটির প্রাসাদ। মাটির প্রাসাদটিতে ১০৮ কক্ষ আছে। প্রাসাদটি দ্বিতল বিশিষ্ট হলেও কোন ইট বা সিমেন্টের ব্যবহার করা হয় নাই। ১৯৮৬ সালে ২১ বিঘা জমির জমির উপর মাটির প্রাসাদটি নির্মাণ করা হয়েছে।   অবস্থান   thumb|নওগাঁর মাটির প্রসাদ। নওগাঁ জেলার মহাদেবপুর উপজেলার চেরাগপুর ইউনিয়নের আলিপুর গ্রামে মাটির প্রাসাদটি অবস্থিত। উপজেলা সদর থেকে দক্ষিণ-পূর্ব দিকে প্রায় ১১ কিলোমিটার দূরে মাটির প্রাসাদটি অবস্থিত।   ইতিহাস  thumb|নওগাঁর মাটির প্রসাদ। মাটির প্রাসাদটি ১৯৮৬ সালে মাটি দিয়ে তৈরি করা হয়। সমশের আলী মণ্ডল এবং তাহের আলী মণ্ডল প্রাসাদটি নির্মাণ করেন। তারা আপন দুই সহোদর ভাই। তারা সখের বসে প্রসাদটি তৈরি করেছিলেন। বিভিন্ন গ্রামের প্রায়  শতাধিক কারিগরের সমন্বয়ে এই দ্বিতল প্রাসাদটি নির্মাণ করা হয়েছে। প্রাসাদটি নির্মাণ করতে প্রায় ৯ মাস সময় লেগেছিল। তবে এই প্রাসাদটি সম্পূর্ণ করতে প্রায় এক বছর সময় লেগেছিল।   নির্মাণ কৌশল  ইট বা সিমেন্টের প্রাসাদ না হবার কারণে প্রসাদের দেয়াল বিশেষভাবে তৈরি করতে হয়েছিল। কারণ মাটির দেয়াল প্রতিবারে এক থেকে দেড় ফুটের বেশি উঁচু করা সম্ভব ছিল না। একবার দেয়াল নির্মাণের পর শুকিয়ে যাবার জন্য কয়েক দিন অপেক্ষা করতে হয়েছিল। শুকিয়ে গেলে আবার তার ওপর একই উচ্চতার দেয়াল তৈরি করা হয়েছিল। এভাবে দোতলা বাড়িটির ২০-২২ ফুট উঁচু দেয়াল নির্মাণ করা হয়েছিল। দেয়ালের স্থায়িত্ত বাড়ানো এবং সৌন্দর্য বাড়াতে এতে চুন ও আলকাতরার  ব্যবহার করা হয়েছিল।   প্রাসাদের বিবরণ  মাটির প্রাসাদটি প্রায় ২১ বিঘা এলাকা জুড়ে অবস্থিত। প্রাসাদের দৈর্ঘ্য প্রায় ৩০০ ফিট ও প্রস্থ প্রায় ১০০ ফিট। প্রাসাদে প্রবেশের জন্য ৭ টি দরজা আছে। যেকোনো একটি দিয়ে প্রবেশ করলেই ১০৮ টি কক্ষে যাওয়া যাবে। মাটির প্রাসাদটিতে কোন ইট, সিমেন্ট, বালি ও রড ব্যবহার করা হয় নাই।  প্রাসাদে ৯৬টি বড় কক্ষ এবং ১২টি ছোট কক্ষ মিলে মোট ১০৮ টি কক্ষ আছে। প্রতিটি কক্ষে একাধিক দরজা আছে। কোন কোন কক্ষে ৪-৫টি দরজা রয়েছে।  প্রাসাদের প্রাচীর ২০-৩০ ইঞ্চি চওড়া। মাটি, খড় ও পানি দিয়ে ভিজিয়ে কাদায় পরিণত করে প্রাসাদের প্রাচীর তৈরি করা হয়েছে।  দোতলায় ওঠার জন্য ১৩ টি সিঁড়ি আছে। প্রাসাদের পিছনের দিকের এলাকা থেকে বাড়ি নির্মাণের মাটি সংগ্রহ করা হয়। প্রচুর মাটির নেওয়ার ফলে সেইখানে বিশাল আকারের পুকুর তৈরি হয়েছে। বাড়িটিতে ছাউনি দিবার জন্য প্রায় ২০০ বান্ডেল টিন লেগেছে।  তথ্যসূত্র   বহিঃসংযোগ   একুশে টিভির প্রতিবেদন  নিউজ২৪ টেলিভিশন চ্যানেলের প্রতিবেদন  ইউটিউবে মাটির প্রাসাদের প্রতিবেদন  বিষয়শ্রেণী:নওগাঁ জেলার প্রাসাদ বিষয়শ্রেণী:নওগাঁ জেলার দর্শনীয় স্থান বিষয়শ্রেণী:১৯৮৬-এ বাংলাদেশে প্রতিষ্ঠিত বিষয়শ্রেণী:বাংলাদেশের স্থাপত্য
যজ্ঞ দত্ত শর্মা (, ১৯৩৬ - ২০ মে ২০১৬) ছিলেন ভারতের মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৬৭ সালে স্বতন্ত্র প্রার্থী হিসাবে প্রথমবার মধ্যপ্রদেশ বিধানসভায় ইন্দোর-৪ আসনের প্রতিনিধিত্ব করেন,  ১৯৭৭ সালে ইন্দোর-২  ভারতীয় জাতীয় কংগ্রেস থেকে। তিনি আবার ১৯৮০ সালে ইন্দোর-৪ এর প্রতিনিধিত্ব করেন।   ১৯৮০-এর দশকের গোড়ার দিকে তিনি রাজ্যের নিম্নকক্ষের স্পিকার হন, কিন্তু তাঁর নির্বাচনী এলাকায় অবৈধ জমি অধিগ্রহণের প্রমাণিত অভিযোগে তাঁকে তাঁর স্পিকার-শিপ থেকে পদত্যাগ করতে হয়েছিল। তিনি ১৯ জুলাই ১৯৮৩ তারিখে পদত্যাগ করেন; তখন মুখ্যমন্ত্রী ছিলেন অর্জুন সিং।      তথ্যসূত্র    বহিঃসংযোগ   বিষয়শ্রেণী:১৯৩৬-এ জন্ম বিষয়শ্রেণী:২০১৬-এ মৃত্যু বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ১৯৮০-১৯৮৫ বিষয়শ্রেণী:মধ্যপ্রদেশ বিধানসভার সদস্য ১৯৭৭-১৯৮০ বিষয়শ্রেণী:মধ্যপ্রদেশ বিধানসভার সদস্য ১৯৬৭-১৯৭২ বিষয়শ্রেণী:মধ্যপ্রদেশ বিধানসভার স্পিকার বিষয়শ্রেণী:ইন্দোরের রাজনীতিবিদ
রিয়াজ আহমেদ খান ( ریاض احمد خان) (জন্ম ১০ এপ্রিল ১৯৬৯), শের ই কুথার নামে জনপ্রিয় জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে শাঙ্গুস-অনন্তনাগ পূর্ব বিধানসভা কেন্দ্রের প্রতিনিধিত্ব করছেন।   তথ্যসূত্র   বিষয়শ্রেণী:অনন্তনাগ জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বাক্স-রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস।   কাহিনী সংক্ষেপ  ধনী ব্যবসায়ী দীননাথ লাহিড়ী রাজধানী এক্সপ্রেসে চলাকালীন তার তল্পিতল্পাসহ বাক্সটি হারিয়ে ফেলেন। মূলত বাক্সটি সিমলাবাসী এক ব্যবসায়ী মিঃ ধমিজার সাথে সেটা বদল হয়ে যায়। তিনি ব্যক্তিগত তদন্তকারী প্রদোষ চন্দ্র মিত্র ওরফে ফেলুদাকে নিয়োগ করেন তার হারিয়ে যাওয়া বাক্স উদ্ধারে করতে। তদন্ত করতে গিয়ে ফেলুদা, তোপসে ও জটায়ু খুঁজে পান বাক্সে ছিল বিখ্যাত ভূ-পর্যটক শম্ভুচরণ বোস লিখিত তিব্বত সম্পর্কে অপ্রকাশিত ভ্রমণকাহিনী অ্যা বেংগলি ইন লামাল্যান্ড-এর পাণ্ডুলিপি। সিধু জ্যাঠার কাছ থেকে ফেলুদা জানতে পারে এই পান্ডুলিপি সাহিত্যের এক অমুল্য সম্পদ। সেদিন ট্রেনে যারা ছিল তাদের সকলের কাছে খোঁজ নিয়ে ফেলুদা নিশ্চিত হয় বাক্স বদল হয়েছে সিমলা নিবাসী ধমীজার সাথে। তারা তিনজন সিমলা রওনা দেন। মাঝপথে দিল্লীতে হোটেলে ফেলুদার ওপর হামলা হয় ও বাক্স ছিনতাই হয়ে যায়। ফেলুদা বুঝতে পারে এতে আরও এমন কিছু যার জন্যে অপরাধীরা এই বাক্স পেতে সক্রিয় হয়ে উঠেছে। লালমোহন বাবু ওরফে জটায়ু আবিষ্কার করেন বাক্সে রাখা সুপুরির কৌটে লুকিয়ে রাখা আছে একটি মহামূল্যবান হীরে। বাক্স আসল মালিকের কাছে দিয়ে দীননাথ বাবুর বাক্সটি নিয়ে ফেরার পথে অজ্ঞাত আততায়ী তাদের পথ আটকায়। বরফে ঢাকা রাস্তায় ছোটখাটো লড়াইয়ের পর ধরা পড়ে আসল অপরাধী।   চলচ্চিত্রে রূপায়ণ   ১৯৯৬ সালে এই গল্পের উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী (ফেলুদা), রবি ঘোষ (জটায়ু), শাশ্বত চট্টোপাধ্যায় (তোপসে), অজিত বন্দ্যোপাধ্যায়, বিভূ ভট্টাচার্য।বাক্স-রহস্য, আইএমডিবিতে   নাট্যরূপায়ন  বাক্স রহস্য বেতার নাট্যরূপায়নও হয়। যেখানে কণ্ঠশিল্পী হিসেবে ছিলেন সৌমিত্র চট্টোপাধ্যায় (ফেলুদা), সন্তোষ দত্ত (জটায়ু), বিকাশ রায় (মি. পাকড়াশী) হারাধন বন্দ্যোপাধ্যায় (লাহিড়ী), বিপ্লব চট্টোপাধ্যায় (বিকাশবাবু) প্রমুখ।   আরো দেখুন   ফেলুদার গোয়েন্দাগিরি  এবার কাণ্ড কেদারনাথে  গোলাপী মুক্তা রহস্য   তথ্যসূত্র   বিষয়শ্রেণী:ফেলুদা ধারাবাহিক বিষয়শ্রেণী:সত্যজিৎ রায়ের রচনাবলী বিষয়শ্রেণী:১৯৭২-এর উপন্যাস
দাসিম () হলো ইসলামি প্রেতাত্মাবিদ্যায় ইবলিশের পাঁচ পুত্রের মধ্যে একজন, যার কথা মুসলিম ইবনে আল-হাজ্জাজ উল্লেখ করেন।।পিটার জে. অন, শয়তানের ট্র্যাজেডি ও মুক্তি: সুফি মনোবিজ্ঞানে ইবলিস, ব্রিল, ১৯৮৩, পৃষ্ঠা ৫৮,  সে এমন একজন শয়তান, যে স্বামী-স্ত্রীর মধ্যে ঘৃণা সৃষ্টির কারণের সাথে জড়িত।Patrick Hughes ও Thomas Patrick Hughes, ইসলামের অভিধান, Asian Educational Services, ১৯৯৫, পাতাসমূহ ১৩৫,  তার চার ভাইয়ের নাম হলো: আওয়ার (اعور অথবা لأعوار), যালামবুর (زلنبور), দাসিম (داسم) এবং থাবর (ثبر)। প্রত্যেকেই একটি নির্দিষ্ট মনস্তাত্ত্বিক কাজের সাথে যুক্ত, যা তারা মানুষের আধ্যাত্মিক বিকাশকে বাধাগ্রস্ত করার জন্য উৎসাহিত করার চেষ্টা করে। তথ্যসূত্র  বিষয়শ্রেণী:অপদেবতা বিষয়শ্রেণী:ইসলামে শয়তান
আয়ারল্যান্ড–ফিলিপাইন সম্পর্ক হল আয়ারল্যান্ড এবং ফিলিপাইন রাষ্ট্রদ্বয়ের মধ্যকার দ্বিপাক্ষিক রাজনৈতিক, অর্থনৈতিক, ধর্মীয় এবং সাংস্কৃতিক সম্পর্ক। কুয়ালালামপুরে অবস্থিত দূতাবাসের মাধ্যমে আয়ারল্যান্ড নিজেদেরকে ফিলিপাইনে, আর ডাবলিনে অবস্থিত দূতাবাসের মাধ্যমে ফিলিপাইন নিজেদেরকে আয়ারল্যান্ডে প্রতিনিধিত্ব করলেও অর্থনৈতিক কারণে ২০১২ সাল থেকে তা বন্ধ হয়ে যায়।   ইতিহাস  সাম্প্রতিক সময়ের আগ পর্যন্ত আয়ারল্যান্ড—ফিলিপাইন সম্পর্ক বলতে ফিলিপাইনে আইরিশ ক্যাথলিক মিশনারিদের পাড়ি জমানোর ঘটনাই বোঝানো হত। ১৮৬২ সালের দিকে আইরিশ ক্যাথলিক অর্ডার, যেমন সিস্টার্স অব চ্যারিটি ফিলিপাইনে তাদের শাখা খোলে।Translocations: Migration and Social Change, An Inter-Disciplinary Open Access E-Journal,ISSN Number: 2009-0420. চীনে মেনুথ মিশন ১৯২৯ সালে ফিলিপাইন পর্যন্ত বর্ধিত হয়।  ১৯৮৪ সালে এ দুই দেশ আনুষ্ঠানিকভাবে কূটনৈতিক সম্পর্ক স্থাপন করে। ১৯৮০-এর দিকে আয়ারল্যান্ড সরকার ফিলিপাইনে অবস্থিত মিশনারিগুলোর কথা চিন্তা করে ফিলিপাইনে নিজেদের প্রতিনিধিত্ব করার কতাহ ভাবে। ক্যাথলিক বিশ্বাসের মতন একটি শক্তিশালী সাধারণ বিশ্বাসের উপস্থিতির কারণে ফিলিপাইনকে "এশিয়ার তটরেখায় অবস্থিত এক ধরনের ক্যাথলিক আয়ারল্যান্ড" হিসেবে অভিহিত করা হয়ে থাকে।Fitzgerald, K. (2000) Job Scene. Dublin. ফিলিপাইনের অনেকেই আইরিশ মিশনারি কর্তৃক শিক্ষিত হওয়ার এ দুই দেশের মধ্যে সংস্কৃতির একটি শক্তিশালী বন্ধন সৃষ্টি হয়েছে।   ফিলিপাইনের কনস্যুলেট/আয়ারল্যান্ডে দূতাবাস  ফিলিপাইনের অনাবাসিক রাষ্ট্রদূত এনরিক এ. ম্যানালোর মাধ্যমে ফিলিপাইন আয়ারল্যান্ডে নিজেদের প্রতিনিধিত্ব করে। ম্যানালো রাষ্ট্রপতি মাইকেল ডি. হিগিন্সের কাছে ২০১৩ সালের ২৭শে ফেব্রুয়ারি তার বৃত্তান্ত জমা দেন। ডাবলিনে অবস্থিত ফিলিপাইনের কনস্যুলেটটি অনারারি কনস্যুলটির প্রধান মার্ক ক্রিস্টোফার কংডন, এবং তা ডে-টু-ডে ভিত্তিতে পরিচালনা পরিষদের পরিচালক কর্তৃক পরিচালিত হয়।  ২০০৯ সালের ৩০শে মে ফিলিপাইনের রাষ্ট্রপতি গ্লোরিয়া ম্যাকাপাগাল-আর্য এরিয়েল আবিদিলায় ফিলিপাইনের প্রথম আবাসিক রাষ্ট্রদূত হিসেবে শপথগ্রহণ করেন। ফিলিপাইনের পররাষ্ট্র মন্ত্রণালয় এর পরপরই ২০০৯ সালে একাধিক নতুন দূতাবাস ও কনস্যুলেট অফিস চালু করার ঘোষণা দেয়। এর উদ্দেশ্য ছিল চাকরি পাবার উদ্দেশ্যে দেশের বাইরে যে ফিলিপিনোরা যেতে চায়, তাদের অনুকূল পরিবেশ সৃষ্টি করা।  রাষ্ট্রদূত আবাদিলা ২০০৯ সালের ২৯শে জুন আয়ারল্যান্ডের রাষ্ট্রপতি ম্যারি ম্যাকআলিজ ডাবলিনের ফিনিক্স পার্কে অনুষ্ঠিত আরাস আন উয়াচতারেইনের রাষ্ট্রীয় অভ্যর্থনা কক্ষের অনুষ্ঠানে প্রত্যয়ী পত্র উপস্থাপন করেন। রাষ্ট্রদূত আবাদিলার সাথে তার দুই কন্যা ম্যারিয়েনেট ও ক্যাথারিন এবং ফিলিপিনো মিশনের অন্যান্য সদস্যও ছিল। রাষ্ট্রপতি ভবনে নতুন রাষ্ট্রদূত মিলিটারি অভ্যর্থনা লাভ করেন।Filipino Forum (The Filipino Voice in Ireland), Vol. 08, No. 25, 2009 ২০১২ সালের ১৬ই জুলাই আয়ারল্যান্ডের ফিলিপাইন দূতাবাস বন্ধ হয়ে যায় এবং ২০১০ সালের অক্টোবর মাসে অনারারি কনস্যুল অফিস চালু করা হয়।   তথ্যসূত্র   বিষয়শ্রেণী:আয়ারল্যান্ডের দ্বিপাক্ষিক সম্পর্ক বিষয়শ্রেণী:ফিলিপাইনের দ্বিপাক্ষিক সম্পর্ক
অনুরণন অনিরুদ্ধ রায়চৌধুরী রচিত ও পরিচালিত ২০০৬ সালের বাংলা ভাষার ভারতীয় নাট্য চলচ্চিত্র। এটি রায়চৌধুরীর পরিচালিত প্রথম চলচ্চিত্র। এটি প্রযোজনা করেন জিৎ বন্দ্যোপাধ্যায়, ইন্দ্রাণী মুখোপাধ্যায়, মেহমুদ আলি, ও অনিরুদ্ধ রায়চৌধুরী। এতে দুটি বিবাহিত দম্পতির সম্পর্ক, এর প্রভাব, ও পরিণতি দেখানো হয়েছে। এতে শ্রেষ্ঠাংশে অভিনয় করেন রাহুল বসু, ঋতুপর্ণা সেনগুপ্ত, রাইমা সেন, ও রজত কাপুর।  ২০০৬ সালে ভারতীয় আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনীয় হয়। এটি ২০০৮ সালের ১৮ই জানুয়ারি ভারতে হিন্দি সংস্করণে মুক্তি পায় এবং ২০০৮ সালের ১লা ফেব্রুয়ারি মার্কিন যুক্তরাষ্ট্রে মুক্তি পায়। এটি ৫৪তম জাতীয় চলচ্চিত্র পুরস্কারে পদক্ষেপ চলচ্চিত্রের সাথে যৌথভাবে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক অর্জন করে।   অভিনয়শিল্পীদল  থাম্ব|200px|২০০৬ ভারতীয় আন্তর্জাতিক চলচ্চিত্র উৎসবে অনিরুদ্ধ, রাহুল ও রাইমা  রাহুল বসু - রাহুল চ্যাটার্জি  ঋতুপর্ণা সেনগুপ্ত - নন্দিতা সেন  রাইমা সেন - প্রীতি ব্যানার্জি  রজত কাপুর - অমিত ব্যানার্জি  হারাধন বন্দ্যোপাধ্যায় - কর্নেল সেন, নন্দিতার বাবা  বরুণ চন্দ - গুহ  ডলি বসু - প্রীতির মা  মিতু চক্রবর্তী - নন্দিতার বোন  শান্তিলাল মুখোপাধ্যায়  বোধিসত্ত্ব মজুমদার  ড্যানিয়েল গজনবী  কৌশিক ভট্টাচার্য  অমিতাভ মুখোপাধ্যায়  অত্রি ভট্টাচার্য  লরা প্রাইস - ভিক্টোরিয়া  নির্মল দাস  কুণাল  বিভু ভট্টাচার্য  সুভাষ সরকার  সঞ্জয় ভট্টাচার্য  দীপান্বিতা হাজারী  শীলা গঙ্গোপাধ্যায়  দেব গুপ্ত  রাজশ্রী চট্টোপাধ্যায়  দেবলীনা চক্রবর্তী  অনুশীলা সেন  অরূপ চক্রবর্তী  জ্যাকি ডসন - রোডা  পিটার উইয়ার - রাহুলের বস  কেভিন কুপার   সঙ্গীত  অনুরণন চলচ্চিত্রের সঙ্গীত পরিচালনা করেন তবলাবাদক তন্ময় বসু। গানে কণ্ঠ দেন ওস্তাদ রশিদ খান, রাজশ্রী চট্টোপাধ্যায়, অনুসুয়া চৌধুরী, কার্তিক দাস বাউল, ঋতুপর্ণা সেনগুপ্ত, ও রাহুল বসু।   সমালোচনামূলক প্রতিক্রিয়া  দ্য টাইমস অব ইন্ডিয়া এই চলচ্চিত্রকে ৩.৫/৫ রেটিং দেয় এবং এর প্রধান অভিনয়শিল্পীদের অভিনয় এবং পরিণত গল্প বলার ধরনের প্রশংসা করে।    পুরস্কার   বছর পুরস্কার বিভাগ মনোনীত ফলাফল  ২০০৮ ৫৪তম জাতীয় চলচ্চিত্র পুরস্কার শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক অনিরুদ্ধ রায়চৌধুরী   স্যান্টা ক্রুজ চলচ্চিত্র উৎসব উদীয়মান চলচ্চিত্র পরিচালক     পাদটীকা    তথ্যসূত্র    বহিঃসংযোগ       বিষয়শ্রেণী:২০০৬-এর চলচ্চিত্র বিষয়শ্রেণী:২০০৬-এ পরিচালনায় অভিষেক চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:অনিরুদ্ধ রায়চৌধুরী পরিচালিত চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:সিকিমে ধারণকৃত চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
স্যার জর্জ অ্যান্ডারসন সিআইই, সিএসআই (১৫ মে ১৮৭৬ – ১৫ মে ১৯৪৩) হলেন একজন প্রখ্যাত অধ্যাপক ও শিক্ষাবিদ এবং ঔপনিবেশিক আমলের ব্রিটিশ পদস্থ সরকারি কর্মকর্তা। তিনি ইন্ডিয়ান এডুকেশনাল সার্ভিসে গুরুত্বপূর্ণ ভূমিকা রাখায় সন্মানজনক নাইটহুড খেতাবে ভূষিত হন।   জন্ম ও প্রাথমিক জীবন  এডওয়ার্ড জন অ্যান্ডারসনের সন্তান জর্জ অ্যান্ডারসন ১৮৭৬ সালের ১৫ মে জন্মগ্রহণ করেন এবং প্রথমে উইনচেস্টার কলেজ ও পরে অক্সফোর্ড থেকে ১৮৯৯ সালে আধুনিক ইতিহাসে স্নাতক ডিগ্রি লাভ করেন।   কর্মজীবন  ইস্টবোর্নের একটি স্কুলে সহকারী শিক্ষক হিসাবে কর্মজীবন শুরু করা স্যার জর্জ ১৯০৩ সাল থেকে ১৯০৮ সাল পর্যন্ত দক্ষিণ আফ্রিকার ট্রান্সভাল এডুকেশন ডিপার্টমেন্টে কর্মরত থাকার পর ১৯০৯ সালে ভারতে বদলি হয়ে আসেন এবং ১৯৩৬ সাল পর্যন্ত এখানকার বিভিন্ন প্রদেশের শিক্ষা বিভাগে গুরুত্বপূর্ণ পদে দায়িত্ব পালন করেন।   রচনাবলী  শিক্ষা বিভাগে কর্মরত থাকা অবস্থায় তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ  এ শর্ট হিস্টরি অব দ্য ব্রিটিশ এম্পায়ার (ই. মার্সডেন সহযোগে) ১৯১২;  ব্রিটিশ অ্যাডমিনিস্ট্রেশন ইন ইন্ডিয়া, ১৯১৩;  দ্যা এক্সপানশন অব ব্রিটিশ ইন্ডিয়া (১৮১৮-১৮৫৮) (এম. সুডেবার সহযোগে) ১৯১৮;  ক্রিস্টিয়ান এডুকেশন ইন ইন্ডিয়া (এইচ. হোয়াইটহেড সহযোগে), ১৯৩২।   আরও দেখুন   ইন্ডিয়ান এডুকেশনাল সার্ভিস।   টীকা    তথ্যসূত্র   Obituary, The Times, 17 May 1943. Who Was Who.   বহিঃসংযোগ   স্যার জর্জ অ্যান্ডারসন - বাংলাপিডিয়া হতে সংকলিত নিবন্ধ।  বিষয়শ্রেণী:১৮৭৬-এ জন্ম বিষয়শ্রেণী:১৯৪৩-এ মৃত্যু বিষয়শ্রেণী:নাইটস ব্যাচেলর বিষয়শ্রেণী:ঔপনিবেশিক ভারতে ব্রিটিশ ব্যক্তি